**Codi pryder am sut mae cyfraith amgylcheddol yn gweithio ar gyfer Asesydd Interim Diogelu'r Amgylchedd Cymru (“yr Asesydd Interim”):**

**Ffurflen Gyflwyno**

**Eich gofynion**

Os oes gennych ofynion penodol o ran llenwi’r ffurflen hon, er enghraifft os nad Cymraeg neu Saesneg yw eich iaith gyntaf neu os oes angen print bras arnoch, cysylltwch â ni ar IEPAW@llyw.cymru er mwyn i ni drafod sut gallwn ni eich helpu.

**Adran 1 – Cyfarwyddiadau cyflwyno**

Cyn llenwi’r ffurflen hon, rydym yn eich cynghori i ddarllen ein gwefan [*Codi pryderon am sut mae cyfraith amgylcheddol yn gweithio*](https://llyw.cymru/codi-pryderon-am-sut-mae-cyfraith-amgylcheddol-yn-gweithio?_ga=2.49417766.146992786.1650877511-1698306109.1636964671) sy’n disgrifio rôl yr Asesydd Interim.

Ni all yr Asesydd Interim ond fynd i’r afael â phryderon sy’n ymwneud â’r ffordd mae cyfraith amgylcheddol yn gweithio sydd wedi eu cynnwys yn y tri chategori hwn:

1. Nid yw’r gyfraith yn cyflawni’r amcanion a’r canlyniadau a fwriadwyd
2. Nid yw canllawiau neu wybodaeth am y gyfraith yn hygyrch.
3. Mae rhoi'r gyfraith ar waith yn ymarferol wedi'i rwystro.

Os **nad yw** eich pryder yn dod o dan un o’r categorïau hyn, neu os yw’n ymwneud ag achosion o dorri’r gyfraith neu’r adnoddau sydd eu hangen i orfodi’r gyfraith, ni fydd yr Asesydd Interim yn gallu mynd i’r afael â’ch pryder. Hefyd, ni all yr Asesydd Interim adolygu unrhyw bryderon sydd ar hyn o bryd yn destun achos llys neu Adolygiad Barnwrol. Gweler ein gwefan [*Codi pryderon am sut mae cyfraith amgylcheddol yn gweithio*](https://llyw.cymru/codi-pryderon-am-sut-mae-cyfraith-amgylcheddol-yn-gweithio?_ga=2.49417766.146992786.1650877511-1698306109.1636964671) am fwy o wybodaeth ynglŷn â lle i gael help gyda’ch pryder.

Os **yw** eich pryder yn dod o dan un o’r categorïau uchod, llenwch yr adrannau canlynol, ac anfonwch y ffurflen hon, yn ogystal ag unrhyw dystiolaeth ategol, at IEPAW@llyw.cymru. Nodwch na fydd yr Asesydd Interim yn gallu ystyried eich pryder os na fydd yr adrannau canlynol wedi eu llenwi.

Bydd yr Asesydd Interim yn ymdrin â’ch pryder yn ddienw. Drwy gyflwyno’r ddogfen hon, rydych yn rhoi eich caniatâd i’r wybodaeth hon gael ei chyhoeddi yn ddienw, wedi dileu eich enw a’ch manylion personol.

**Adran 2 – Manylion eich pryder**

C1. Rhowch grynodeb byr o’ch pryder:

C2. Pa un o’r tri chategori hyn sydd yn disgrifio eich pryder orau? Gallwch ddewis mwy nag un categori os yn briodol.

1. Nid yw’r gyfraith yn cyflawni’r amcanion a’r canlyniadau a fwriadwyd. [ ]
2. Nid yw canllawiau neu wybodaeth am y gyfraith yn hygyrch. [ ]
3. Mae rhoi’r gyfraith ar waith yn ymarferol wedi’i rwystro. [ ]

C3. Eglurwch pam fod eich pryder yn perthyn i’r categori / categorïau a ddewiswyd gennych mewn ymateb i C2:

C4. Rhowch fanylion o’r gyfraith amgylcheddol sy’n berthnasol i’ch pryder, gan fod mor benodol â phosibl. Gallai hyn gynnwys enwau’r Ddeddf / Deddfau, Rheoliad(au), canllawiau, cyfraith achos neu ddogfennau perthnasol eraill. Nodwch yr adran(nau) neu’r cymal(au) perthnasol, os yn bosibl.

C5. Darparwch a disgrifiwch gymaint o dystiolaeth â phosibl er mwyn cefnogi eich cyflwyniad gan ddangos nad yw’r gyfraith amgylcheddol y cyfeirir ati uchod yn gweithio yng Nghymru. Mae hyn yn cynnwys tystiolaeth fel dogfennau, gohebiaeth, erthyglau o’r wasg, datganiadau o ffeithiau, ffotograffau neu gyngor cyfreithiol. Os yn bosibl, darparwch fanylion ar ffurf atodiad, dolen i’r we neu gyfeiriadau yn y ffurflen hon.

**Adran 3 – Mwy o wybodaeth am eich pryder**

C6. Pa effaith / effeithiau amgylcheddol sy’n gysylltiedig â’ch pryder? Er enghraifft, pa fath o niwed amgylcheddol allai ddigwydd os na eir i’r afael â’ch pryder? Nodwch unrhyw wybodaeth berthnasol ar ddifrifoldeb y mater y dylai’r Asesydd Interim fod yn ymwybodol ohoni.

C7. Nodwch unrhyw dystiolaeth isod i gefnogi eich ymateb i C6. Er enghraifft, data, ystadegau ac unrhyw arwydd a yw’r pryder yn un lleol neu’n cael effaith ledled Cymru.

C8. A yw eich pryder yn cael unrhyw effaith y tu allan i Gymru? Os felly, rhowch fanylion.

C9. Ydych chi’n ymwybodol o unrhyw ymchwiliadau cyfredol sy’n gysylltiedig â’ch pryder? Er enghraifft, gan un o Bwyllgorau’r Senedd, gan sefydliad ymchwil neu gan elusen amgylcheddol. Nodwch fanylion yr ymchwiliadau hyn isod:

C10. Ydych chi wedi hysbysu unrhyw sefydliad arall, fel rheoleiddiwr neu awdurdod lleol ynghylch eich pryder(on)?

Ydw [ ]  Nac ydw [ ]

C11. Os gwnaethoch ateb **Ydw** i C10, rhowch fanylion y sefydliad rydych wedi’i hysbysu am eich pryder, y dyddiad hysbysu, a chanlyniad eich adroddiad. Os yn bosibl, rhowch dystiolaeth ategol ar gyfer y broses adrodd hon yn y blwch isod drwy gyfrwng atodiad neu ddolen gwefan neu atgyfeiriadau yn y ffurflen hon.

C12. Pa gam neu gamau gweithredu hoffech chi eu gweld yn cael eu cymryd mewn ymateb i’ch cyflwyniad? Er enghraifft, a fyddai newid mewn deddfwriaeth gyfredol yn mynd i’r afael â’ch pryder? Rhowch fanylion am y camau gweithredu hyn isod:

**Adran 4 – Manylion Cyswllt**

Nodwch eich manylion cyswllt, gan gynnwys eich enw a chyfeiriad e-bost ac / neu gyfeiriad post.

Dim ond yn unol â’r Rheoliad Cyffredinol ar Ddiogelu Data y byddwn yn defnyddio’r data personol hyn er mwyn ymdrin â’ch cais ac unrhyw faterion fydd yn codi ohono. Mae ein [Hysbysiad Preifatrwydd](https://llyw.cymru/hysbysiad-preifatrwydd-llywodraeth-cymru) yn dweud wrthych beth i’w ddisgwyl pan fyddwch yn cysylltu â ni ac yn rhoi eich gwybodaeth bersonol i ni.

1. Enw Llawn:
2. Enw Sefydliad (os yn berthnasol):
3. Cyfeiriad e-bost:

**Er mwyn cyflyno’ch pryder i’r Asesydd Interim, anfonwch y ffurflen hon wedi ei llenwi, ac unrhyw dystiolaeth ategol at** **IEPAW@llyw.cymru****.**

**Wrth gyflwyno’r ffurflen hon byddwch yn derbyn rhif cyfeirnod unigryw y dylid ei gynnwys ar unrhyw ohebiaeth bellach.**

**Bydd yr Asesydd Interim yn darparu ymateb i’ch cyflwyniad o fewn 20 diwrnod gwaith. Os oes unrhyw ffactorau sy’n cyfyngu ar amser neu frys penodol mewn perthynas â’ch pryder (er enghraifft proses Adolygiad Barnwrol) sy’n golygu bod angen ymateb yn gynt, nodwch y manylion isod. Er na allwn warantu ymateb yn gynt na 20 diwrnod gwaith, fe wnawn ni geisio ymateb cyn gynted â phosibl:**